Publication: Magyar Közlöny
Issue: MK-2009-148 (Year: 2009, Number: 148)
Era: 2004-2010
Section: a versenykorlátozás tilalmáról szóló 1996. évi LVII. törvény 21. §-a szerinti visszaélés miatt folyamatban levõ eljárás
Paragraph Index: 64

(3) A nettó árbevételt a jogsértést megállapító határozat meghozatalát megelõzõ üzleti évre vonatkozó éves beszámoló vagy az egyszerûsített éves beszámoló (a továb biak ban együtt: beszámoló) szerinti konszolidált nettó árbevétel alapján kell meghatározni. Ha a kereskedõ mûködési ideje egy évnél rövidebb, az adatokat éves szintre kell vetíteni. Ha a kereskedõnek a jogsértést megállapító határozat meghozatalát megelõzõ üzleti évben elért nettó árbevételérõl nem áll rendelkezésre hitelesnek tekinthetõ információ, a bírság összegének meghatározásakor az utolsó hitelesen lezárt üzleti év nettó árbevétele az irányadó. Beszámolóval még nem rendelkezõ kereskedõ esetében az eljárás megindításának évére vonatkozó üzleti tervet, ennek hiányában a kereskedõ által a hatóság felhívására közölt, az Szt.-nek a közbensõ mérleg készítésére vonatkozó szabályai szerint az eljárás megindításának napjával mint fordulónappal kiszámított nettó árbevételt kell figye lembe venni.

Source: https://magyarkozlony.hu/hivatalos-lapok/2362455ea58eafbf1a27b60394683a63dc0cf622/dokumentumok/1fb880ca14d248e0d756ac35efafbf488c2e5390/letoltes